Нова Енглеска је била захваћена низом ратова између Француске и Енглеске и њихових домородачких савезника. Многи староседеоци Нове Енглеске су побегли са своје земље и придружили се Абенакијима у борби против Енглеза, истовремено многи староседеоци су били регрутовани као водичи или извиђачи колониста. Ратови су вођени у току већег дела 18. века. Рат краља Вилијама (1689–1699), окончан је на самом крају 17. века, а затим су уследили Рат краљице Ане (1704–1713), Дамеров рат (1722–1724), Рат краља Џорџа (1744–1748) и Француски и индијански рат (1754–1760). Многи амерички домороци погинули су у току Америчког рата за независност.